12. ฐานะทางการเงินและผลการดำเนินงาน

12.1 งบการเงิน

(1) สรุปรายงานการสอบบัญชี

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2553
และ 31 ธันวาคม 2554 ได้แก่ นายชนันท์กรณ์ สถิรประภากุล ผู้สอบบัญชีรับอนุญาตทะเบียนเลขที่
6554 จากบริษัท แกรนด์ ออดิท จำกัด

ผู้สอบบัญชีได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2553 และ 2554
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีที่แนบมานี้ของบริษัทและบริษัทย่อย และของเฉพาะบริษัท
และให้ความเห็นว่า งบการเงินรวมและงบการเงินเฉพาะบริษัท
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2552 และ 2553
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัทและบริษัทย่อย และของเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

 (2) ตารางสรุปงบการเงินรวมของบริษัทและบริษัทย่อย

[]

[]

[]

[]

(3) ตารางสรุปอัตราส่วนทางการเงินที่สำคัญ

[]

[]

หมายเหตุ อัตราการจ่ายเงินปันผลปี 2554 คำนวณจากเงินปันผลระหว่างกาลงวด 6 เดือนแรก ปี
2554 ในอัตรา 0.60 บาทต่อหุ้น ตามมติที่ประชุมคณะกรรมการบริษัท ครั้งที่ 4/2554 เมื่อวันที่ 16
กันยายน 2554 อย่างไรก็ดี มติคณะกรรมการบริษัท ครั้งที่ 1/2555 เมื่อวันที่ 29 กุมภาพันธ์ 2555
ได้อนุมัติเงินปันผลประจำปีงวด 6 เดือนหลัง ปี 2554 ในอัตรา 0.4 บาทต่อหุ้น
ซึ่งจะต้องได้รับการอนุมัติจากที่ประชุมสามัญผู้ถือหุ้นประจำปี 2555 ในวันที่ 23 เมษายน 2555
อีกครั้งหนึ่งจึงจะถือว่าอัตราการจ่ายเงินปันผลดังกล่าวได้รับอนุมัติ โดยหากเงินปันผลประจำปีงวด 6
เดือนหลังปี 2554 ดังกล่าวได้รับการอนุมัติจากที่ประชุมสามัญผู้ถือหุ้นประจำปี 2555
เงินปันผลประจำปี 2554 จะมีมูลค่ารวมในอัตรา 1
บาทต่อหุ้นโดยมีอัตราการจ่ายเงินปันผลเท่ากับร้อยละ 80

คำอธิบายและการวิเคราะห์ฐานะการเงินและผลการดำเนินงาน

(1) ภาพรวมการดำเนินงานที่ผ่านมา

บริษัทดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการและขายเวลาโฆษณาและการโปรโมท
สินค้าและบริการ ในปี 2554 บริษัทมีรายการโทรทัศน์ออกอากาศจำนวนทั้งหมด 23 รายการ
นำเสนอในหลากหลายรูปแบบ อาทิ ควิซโชว์ เกมโชว์ ซิทคอม วาไรตี้ ละคร และ
รายการวัฒนธรรม ออกอากาศทางสถานีโทรทัศน์ช่อง 3 ช่อง 5 ช่อง 7 ช่อง 9 ช่อง NBT และ
ThaiPBS ได้แก่ รายการยกสยาม, SME ตีแตก, อโรคา,เกมเผาขน, วิทยสัประยุทธ์,
คนละดาวเดียวกัน, Thailand got talent, หนูน้อยกู้อีจู้, ราชรถมาเกย, ชิงร้อยชิงล้าน,
ชิงร้อยชิงล้านวันหยุด, ระเบิดเถิดเทิงลั่นทุ่ง, ตลกหกฉาก, วงษ์คำเหลาเดอะซีรี่ส์,
รักกระหม่ำซัมเมอร์เซล, มนต์รักมหานคร, อภินิหารคุณยายทองคำ, ล้วงลับตับแตก, ชิงช้าสวรรค์,
Young MEA Dee Mission, บิ๊กหม่ำ, คนอวดผี และคุณพระช่วย

นอกเหนือจากธุรกิจรายการโทรทัศน์ดังกล่าวข้างต้นแล้ว
บริษัทยังได้ดำเนินธุรกิจอื่นที่ต่อเนื่องและสนับสนุนธุรกิจรายการโทรทัศน์ อันประกอบไปด้วย
ธุรกิจสิ่งพิมพ์ ธุรกิจผลิตตัดต่อภาพเคลื่อนไหวด้วยระบบคอมพิวเตอร์ (Animation) ธุรกิจภาพยนตร์
ธุรกิจละครเวทีและคอนเสิร์ต และธุรกิจการรับจ้างจัดงาน

ในปี 2554 บริษัทมีรายได้รวมทั้งสิ้น 1,865.36 ล้านบาท เพิ่มขึ้น 526.13
ล้านบาทหรือเพิ่มขึ้นคิดเป็นร้อยละ 39 จากปี 2553 ซึ่งมีรายได้รวมทั้งสิ้น 1,339.23 ล้านบาท
และมีกำไรสุทธิในปี 2554 เท่ากับ 327.35 ล้านบาท เพิ่มขึ้น 140.48
ล้านบาทหรือเพิ่มขึ้นคิดเป็นร้อยละ 75 จากปี 2553 ซึ่งมีกำไรสุทธิเท่ากับ 186.87 ล้านบาท
อัตรากำไรสุทธิในปี 2554 เท่ากับร้อยละ 17.55 เพิ่มขึ้นจากบาทอัตรากำไรสุทธิในปี 2553
ซึ่งเท่ากับร้อยละ 13.95

(2) ผลการดำเนินงานที่ผ่านมาของแต่ละธุรกิจ

รายได้

โครงสร้างรายได้

บริษัทมีรายได้รวมสำหรับปี 2554 มูลค่า 1,865.36 ล้านบาท โดยมาจาก 6 ธุรกิจหลักคือ 1)
ธุรกิจผลิตรายการโทรทัศน์ 1,382.35 ล้านบาท 2) ธุรกิจสิ่งพิมพ์ 71.24 ล้านบาท 2)
ธุรกิจการผลิตและตัดต่อภาพ (Animation) 4.72 ล้านบาท 4) ธุรกิจเกี่ยวกับภาพยนตร์ 90.84
ล้านบาท 5) ธุรกิจการจัดคอนเสิร์ตและละครเวที 68.50 ล้านบาท และ 6)
ธุรกิจการรับจ้างจัดงาน 217.40 ล้านบาท นอกจากนี้ บริษัทยังมีรายได้อื่นๆ อีกจำนวน 30.31
ล้านบาท ทั้งนี้รายได้รวมในปี 2554 เพิ่มขึ้น 526.13 ล้านบาท หรือเพิ่มขึ้นคิดเป็นร้อยละ 39
เมื่อเทียบกับปี 2553 ซึ่งมีรายได้รวมทั้งสิ้น 1,339.23 ล้านบาท โดยมีดังมีรายละเอียดต่างๆ ดังนี้

หน่วย : พันบาท

  -------------------------------- ----------- -------- ----------- -------- ----------- --------
  รายได้                            2552        ร้อยละ    2553        ร้อยละ    2554        ร้อยละ

  รายได้จากธุรกิจผลิตรายการโทรทัศน์      864,979     83.15    1,073,366   80.15    1,382,345   74.11

  รายได้จากธุรกิจผลิตสิ่งพิมพ์             17,664      1.70     37,213      2.78     71,237      3.82

  รายได้จากการผลิตหรือตัดต่อภาพ         7,809       0.75     5,776       0.43     4,723       0.25

  รายได้เกี่ยวกับภาพยนตร์               18,146      1.74     72,854      5.44     90,844      4.87

  รายได้จากการจัดคอนเสิร์ตและละครเวที   34,275      3.29     24,057      1.80     68,500      3.67

  รายได้จากการรับจ้างจัดงาน            61,253      5.89     78,411      5.85     217,397     11.65

  รายได้อื่น                          36,197      3.48     47,556      3.55     30,313      1.63

  รายได้รวม                         1,040,323   100.00   1,339,233   100.00   1,865,359   100.00
  -------------------------------- ----------- -------- ----------- -------- ----------- --------

ธุรกิจผลิตรายการโทรทัศน์

บริษัทมีรายได้รวม 1,382.35 ล้านบาท เพิ่มขึ้น 308.98 ล้านบาท จากปี 2553
ที่มีรายได้จากการผลิตรายการโทรทัศน์รวม 1,073.37 ล้านบาท หรือเพิ่มขึ้นคิดเป็นร้อยละ 29
เนื่องจากจำนวนรายการโทรทัศน์ที่ออกอากาศของบริษัทเพิ่มขึ้นและได้รับความนิยมเป็นอย่างดีส่งผลให้บริษัทสามารถขายโฆษณาได้เพิ่มมากขึ้น
โดยจำนวนเวลาออกอากาศในปี 2554 เท่ากับ 869 ชั่วโมง เมื่อเทียบกับปี 2553
ที่มีจำนวนเวลาออกอากาศ 828 ชั่วโมง

ธุรกิจสิ่งพิมพ์

บริษัทมีรายได้รวม 71.24 ล้านบาท เพิ่มขึ้น 34.03 ล้านบาท หรือเพิ่มขึ้นคิดเป็นร้อยละ 91
เมื่อเทียบกับปี 2553 ซึ่งมีรายได้รวม 37.21 ล้านบาท
ทั้งนี้รายได้สิ่งพิมพ์เพิ่มขึ้นอย่างมากเนื่องจากในปี 2554 บริษัทได้ออกพ็อคเก็ตบุ๊คจำนวนทั้งสิ้น 60
หัวหนังสือ เมื่อเทียบกับปี 2553 ที่ออกเพียง 35 หัวหนังสือเท่านั้น
นอกจากนี้บริษัทยังได้ออกนิตยสารรายเดือนเพิ่มขึ้นอีก 1 หัวหนังสือ อันได้แก่ นิตยสาร BEN 10
ซึ่งได้รับการตอบรับจากผู้อ่านเป็นอย่างดี

ธุรกิจผลิตหรือตัดต่อภาพเคลื่อนไหว

บริษัทมีรายได้รวม 4.72 ล้านบาท ลดลง 1.06 ล้านบาท หรือลดลงคิดเป็นร้อยละ 18
เมื่อเทียบกับปี 2553 ซึ่งมีรายได้รวม 5.78 ล้านบาท

ธุรกิจเกี่ยวกับภาพยนตร์

ในปี 2554 บริษัทมีรายได้รวม 90.84 ล้านบาท เพิ่มขึ้น 17.99 ล้านบาท
หรือเพิ่มขึ้นคิดเป็นร้อยละ 25 เมื่อเทียบกับปี 2553 ซึ่งมีรายได้รวม 72.85 ล้านบาท สำหรับปี
2554 บริษัทมีภาพยนตร์เข้าฉายทั้งหมด 3 เรื่องเท่ากับปี 2553 โดยภาพยนตร์เรื่อง
เท่งโหน่งจีวรบิน และ เรื่อง 30+ โสด on sale นั้นได้รับการตอบรับเป็นอย่างดี
โดยทั้งสองเรื่องมีรายได้ Box Office รวมกันเท่ากับ 137 ล้านบาท

ธุรกิจการจัดคอนเสิร์ตและละครเวที

บริษัทมีรายได้รวม 68.50 ล้านบาท เพิ่มขึ้น 44.44 ล้านบาทหรือเพิ่มขึ้นคิดเป็นร้อยละ 185
เมื่อเทียบกับช่วงเวลาเดียวกันในปี 2553 ซึ่งมีรายได้รวม 24.06 ล้านบาท

ธุรกิจจากการรับจ้างจัดงาน

บริษัทมีรายได้รวม 217.40 ล้านบาท เพิ่มขึ้น 138.99 ล้านบาท หรือ เพิ่มขึ้นคิดเป็นร้อยละ 177
เมื่อเทียบกับปี 2553 ซึ่งมีรายได้รวม 78.41 ล้านบาท รายได้รับจ้างจัดงานต่างๆ
เพิ่มมากขึ้นเนื่องจากบริษัทได้รับความไว้จางใจจากลุ่มลูกค้าทั้งในภาคเอกชนและภาครัฐในการจัดงานที่มีขนาดใหญ่และมีความสำคัญ

รายได้อื่น

ในปี 2554 บริษัทมีรายได้อื่นรวมมูลค่า 30.31 ล้านบาท ลดลง 17.25
ล้านบาทหรือคิดเป็นอัตราร้อยละ -36.27 เมื่อเทียบกับงวดเดียวกันปี 2553 ซึ่งมีรายได้อื่นรวม
47.56 ล้านบาท

ต้นทุนและค่าใช้จ่ายในการขายและบริหาร

ในปี 2554 นั้น บริษัทมีต้นทุนและค่าใช้จ่ายในการการขายและบริหารทั้งสิ้น 976.35 ล้านบาท
เพิ่มขึ้น 238.60 ล้านบาทหรือเพิ่มขึ้นคิดเป็นร้อยละ 32 จากปี 2553
ซึ่งมีต้นทุนในการขายและผลิตเท่ากับ 737.75 ล้านบาท
โดยการเพิ่มขึ้นดังกล่าวนั้นมาสาเหตุหลักมาจากบริษัทมีการขยายการดำเนินงานในธุรกิจที่มีอัตราการเติบโตสูงคือ
ธุรกิจสิ่งพิมพ์ ธุรกิจการจัดคอนเสิร์ตและละครเวที และธุรกิจการรับจ้างจัดงาน
สำหรับธุรกิจผลิตรายการโทรทัศน์นั้น บริษัทยังคงควบคุมต้นทุนการผลิตได้เป็นอย่างดี โดยในปี 2554
นั้นต้นทุนรายการโทรทัศน์ของบริษัทเท่ากับ 651.22 ล้านบาท เพิ่มขึ้นเพียง 61.75
ล้านบาทหรือเพิ่มขึ้นคิดเป็นร้อยละ 10 จากปี 2553

ค่าใช้จ่ายในการขายและการบริหาร:

บริษัทมีค่าใช้จ่ายในการขายและบริหารเท่ากับ 355.52 ล้านบาทในปี 2554 เพิ่มขึ้นเพียง 47.21
ล้านบาทหรือเพิ่มขึ้นคิดเป็นร้อยละ 15 จากปี 2553 ซึ่งมีค่าใช้จ่ายในการขายและบริหาร 308.31
ล้านบาทโดยมีสาเหตุหลักมาจากบริษัทมีการจัดงานประชาสัมพันธ์เพื่อส่งเสริมการขายเพิ่มมากขึ้น

กำไรสุทธิ

ในปี 2554 มีกำไรสุทธิ 327.35 ล้านบาท เมื่อเปรียบเทียบกับผลการดำเนินงานงวดเดียวกันของปี
2553 ซึ่งมีกำไรสุทธิ 186.87 ล้านบาท ปรากฏว่ากำไรสุทธิเพิ่มขึ้น 140.48 ล้านบาท
หรือคิดเป็นอัตราการเพิ่มขึ้นร้อยละ 75

(3) ฐานะทางการเงิน

สินทรัพย์ ส่วนประกอบของสินทรัพย์ และคุณภาพสินทรัพย์ 

ณ งวดบัญชีสิ้นสุดวันที่ 31 ธันวาคม 2554 บริษัทมีสินทรัพย์รวม 1,494.25 ล้านบาท เพิ่มขึ้นจำนวน
189.34 ล้านบาท หรือเพิ่มขึ้นคิดเป็นร้อยละ 15 จากสินทรัพย์รวมจำนวน 1,304.91 ล้านบาท ณ
งวดบัญชีสิ้นสุดวันที่ 31 ธันวาคม 2553
โดยมีสาเหตุหลักมาจากการเพิ่มขึ้นของเงินสดและเงินฝากสถาบันการเงินและการเพิ่มขึ้นของลูกหนี้การค้า
ซึ่งเพิ่มขึ้นตามผลประกอบการที่เพิ่มขึ้นของบริษัท

สินทรัพย์ในปี 2554 ประกอบด้วยสินทรัพย์หมุนเวียนคิดเป็นสัดส่วนร้อยละ 40.77 ของสินทรัพย์รวม
ทั้งนี้สินทรัพย์หมุนเวียนที่สำคัญคือเงินสดและเงินฝากสถาบันการเงินและลูกหนี้การค้าซึ่งได้แก่
บริษัทตัวแทนโฆษณาซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทเพื่อจัดการโฆษณาสินค้าหรือบริการตามแผนการโฆษณาและประชาสัมพันธ์ให้กับลูกค้าของตนอีกทอดหนึ่ง

สำหรับสินทรัพย์ไม่หมุนเวียน มีรายการที่สำคัญคือ ที่ดิน อาคาร และอุปกรณ์สุทธิ 510.27 ล้านบาท
ซึ่งเป็นสตูดิโอผลิตรายการและอาคารสำนักงานหลักของบริษัท

1. ลูกหนี้การค้า

ลูกหนี้การค้าของบริษัท ได้แก่ บริษัทตัวแทนโฆษณา
ซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทเพื่อจัดการโฆษณาสินค้าหรือบริการตามแผนการโฆษณาและประชาสัมพันธ์ให้กับลูกค้าของตนอีกทอดหนึ่ง
โดย ณ งวดบัญชีสิ้นสุดวันที่ 31 ธันวาคม 2554 บริษัทมียอดลูกหนี้การค้าสุทธิเท่ากับ 346.93
ล้านบาท เพิ่มขึ้น 113.40 ล้านบาทจาก ณ งวดบัญชีสิ้นสุดวันที่ 31 ธันวาคม 2553
ซึ่งมีลูกหนี้การค้าสุทธิเท่ากับ 233.53 ล้านบาท หรือเพิ่มขึ้นคิดเป็นร้อยละ 49 ทั้งนี้ในปี 2554
บริษัทมีระยะเวลาเก็บหนี้เฉลี่ย 56.94 วัน ลดลงเล็กน้อยจากปี 2553 ซึ่งมีระยะเวลาเก็บหนี้เฉลี่ย
58.40 วัน

คุณภาพลูกหนี้การค้า

บริษัทมีการประเมินคุณภาพลูกหนี้การค้าแต่ละรายเพื่อปรับให้มูลค่าตามบัญชีของลูกหนี้สะท้อนมูลค่าทางเศรษฐกิจอย่างแท้จริง
โดย ณ งวดบัญชีสิ้นสุดวันที่ 31 ธันวาคม 2554 บริษัทมีการตั้งค่าเผื่อหนี้สงสัยจะสูญ 5.08
ล้านบาทลดลงจากปี 2553 ซึ่งเท่ากับ 9.14 ล้านบาท และได้มีการตั้งค่าเผื่อสินค้ารับคืนมูลค่า
0.88 ล้านบาท ซึ่งเป็นค่าเผื่อสินค้ารับคืนของ พ๊อกเก็ตบุ๊คและนิตยสารสำหรับธุรกิจสิ่งพิมพ์
การตั้งสำรองค่าเผื่อหนี้สงสัยจะสูญและค่าเผื่อสินค้ารับคืนดังกล่าวเพียงพอสำหรับรองรับความเสี่ยงที่คาดว่าอาจจะเกิดขึ้นจริงของบริษัท
ทั้งนี้
บริษัทยังคงดำเนินการติดตามเพื่อให้ได้รับชำระจากลูกหนี้ที่บริษัทมีการตัดเป็นหนี้สูญหรือตั้งค่าเผื่อหนี้สงสัยจะสูญไปแล้ว

ณ งวดบัญชีสิ้นสุดวันที่ 31 ธันวาคม 2554 บริษัทมีลูกหนี้การค้าจัดชั้นตามอายุหนี้ ดังนี้

  หน่วย : พันบาท

[]

2. สินค้าคงเหลือ

ณ งวดบัญชีสิ้นสุดวันที่ 31 ธันวาคม 2554 บริษัทมีสินค้าคงเหลือรวม 75.82 ล้านบาท ลดลงจาก ณ
งวดบัญชีสิ้นสุดวันที่ 31 ธันวาคม 2553 ซึ่งมีมูลค่าสินค้าคงเหลือเท่ากับ 104.22 ล้านบาท
หรือลดลงคิดเป็นร้อยละ 27 ทั้งนี้ สินค้าคงเหลือหลักของบริษัท ได้แก่
ต้นทุนการผลิตรายการโทรทัศน์ และสิ่งพิมพ์ (นิตยสาร และพ็อคเก็ตบุ๊ค)

3. เงินลงทุน

ณ งวดบัญชีสิ้นสุดวันที่ 31 ธันวาคม 2554 บริษัทมีเงินลงทุนในบริษัทย่อยและกิจการร่วมค้า ดังนี้

  หน่วย : ล้านบาท

+------------------+-----------------+------------+-------+----------+
| บร               | ประเภทกิจการ     | ลักษณ       | ทุนชำ  | สัดส่ว     |
| ิษัทย่อย/กิจการร่วมค้า |                 | ะความสัมพันธ์ | ระแล้ว | นเงินลงทุน |
+==================+=================+============+=======+==========+
| บริษัท เวิร์คพอยท์    | สิ่งพิมพ์และโฆษณา   | ถือหุ้นทางตรง | 4.0   | 100%     |
| พับลิชชิ่ง จำกัด      |                 |            |       |          |
+------------------+-----------------+------------+-------+----------+
| บริษัท บ้านอิทธิฤทธิ์   | ผลิตหรือต         | ถือหุ้นทางตรง | 20.0  | 60%      |
| จำกัด             | ัดต่อภาพเคลื่อนไหวด |            |       |          |
|                  | ้วยระบบคอมพิวเตอร์ |            |       |          |
+------------------+-----------------+------------+-------+----------+
| บริษัท คำพอดี จำกัด  | รับ              | ถือหุ้นทางตรง | 8.5   | 60%      |
|                  | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท โต๊ะกลม      | รับผลิตรายการโทร  | ถือหุ้นทางตรง | 10.0  | 60%      |
| โทรทัศน์ จำกัด      | ทัศน์และจัดละครเวที |            |       |          |
+------------------+-----------------+------------+-------+----------+
| บริษัท บั้งไฟ สตูดิโอ  | ผลิตรายการโทรทัศน์ | ถือหุ้นทางตรง | 10.0  | 60%      |
| จำกัด             |                 |            |       |          |
+------------------+-----------------+------------+-------+----------+
| บริษัท หัวฟิล์ม       | รับผลิตภาพยนตร์    | ถือหุ้นทางตรง | 15.0  | 100%     |
| ท้ายฟิล์ม จำกัด      |                 |            |       |          |
+------------------+-----------------+------------+-------+----------+
| บริษัท กราว จำกัด   | รับจ้าง           | ถือหุ้นทางตรง | 2.0   | 60%      |
|                  | ตัดต่อและบันทึกเสียง |            |       |          |
+------------------+-----------------+------------+-------+----------+
| บริษัท กำกับการดี    | รับ              | ถือหุ้นทางตรง | 5.0   | 60%      |
| จำกัด             | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท ซิกซ์เนเจอร์   | รับ              | ถือหุ้นทางตรง | 5.0   | 65%      |
| อินคอร์ปอเรชั่น จำกัด | บริการจัดนิทรรศการ |            |       |          |
|                  | โฆษณา           |            |       |          |
|                  | จัดหานักแสดง      |            |       |          |
+------------------+-----------------+------------+-------+----------+
| บริษัท ซิกส์ดีกรี      | รับบริการถ่ายทำและ | ถือหุ้นทางตรง | 2.5   | 80%      |
| โปรดักส์ชั่น จำกัด    | ให้เช่ากล้องโทรทัศน์ |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | -     | 50%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  |                 |            |       |          |
| เท่ง โหน่ง         | “เท่ง โหน่ง       |            |       |          |
| คนมาหาเฮีย        | คนมาหาเฮีย”      |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 0.15  | 40%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หม่ำเดีย         |            |       |          |
| หม่ำเดียว          | วหัวเหลี่ยมหัวแหลม” |            |       |          |
| หัวเหลี่ยมหัวแหลม    |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 6.8   | 50%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หกโมง 66 นาที   |            |       |          |
| หกโมง 66 นาที     | ปฏิเสธตาย”       |            |       |          |
| ปฏิเสธตาย         |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อสร้าง  | ร่วม        | -     | 30 %     |
| ภาพยนตร์ WSS      |                 | ลงทุนทางตรง |       |          |
|                  | ภาพยนตร์ เรื่อง    |            |       |          |
|                  |                 |            |       |          |
|                  | “สิ่งเล็ก ๆ        |            |       |          |
|                  | ที่เรียกว่ารัก”      |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 40 %     |
|                  | ุนเพื่อสร้างภาพยนตร์ | ลงทุนทางตรง |       |          |
| ภาพยนตร์โป๊ะแตก    | เรื่อง “โป๊ะแตก”   |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 50 %     |
|                  | ุนเพื่อสร้างภาพยนตร์ | ลงทุนทางอ้อม |       |          |
| ภาพยนตร์ตุ๊กกี้ไดอารี่  | เรื่อง            |            |       |          |
|                  |                 |            |       |          |
|                  | “               |            |       |          |
|                  | ตุ๊กกี้เจ้าหญิงขายกบ” |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 50 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| พระเท่งโยมโหน่ง    |                 |            |       |          |
|                  | “เท่งโหน่งจีวรบิน”  |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 50 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| MM & TK 2        |                 |            |       |          |
|                  | “หม่ำใหม่”        |            |       |          |
|                  | และเรื่อง         |            |       |          |
|                  |                 |            |       |          |
|                  | “ตุ๊กกี้พริ้ตตี้จิตสัมผัส” |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 33.33 %  |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| 30+              |                 |            |       |          |
|                  | “30+ โสด on     |            |       |          |
|                  | sale”           |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 30 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| ปัญญาเรณู 2        |                 |            |       |          |
|                  | “ปัญญาเรณู 2”     |            |       |          |
+------------------+-----------------+------------+-------+----------+

คุณภาพเงินลงทุน

บริษัทบันทึกเงินลงทุนในบริษัทย่อยโดยใช้วิธีราคาทุน (Cost Method)
เพื่อสะท้อนผลการดำเนินงานงบการเงินเฉพาะของบริษัท ทั้งนี้ บริษัท คำพอดี จำกัดและบริษัท
ซิกซ์เนเจอร์ อินคอร์ปอเรชั่น จำกัดได้ปิดกิจการลงแล้วเมื่อเดือน ตุลาคม 2554 และ มกราคม
2555 ตามลำดับ โดยทั้งสองบริษัทกำลังอยู่ระหว่างการชำระบัญชี

4. เงินลงทุนชั่วคราว

บริษัทมีเงินลงทุนชั่วคราวซึ่งเป็นเงินฝากประจำกับธนาคารพาณิชย์ ณ งวดบัญชีสิ้นสุดวันที่ 31
ธันวาคม 2554 เป็นจำนวนเงิน 66.19 ล้านบาท
โดยเงินจำนวนดังกล่าวมีภาระการค้ำประกันบางส่วนเป็นจำนวน 38.18 ล้านบาท
เพื่อเป็นหลักประกันในการทำสัญญาเช่าเวลาออกอากาศโทรทัศน์กับสถานีโทรทัศน์
ซึ่งเป็นไปตามปกติของธุรกิจที่ผู้ประกอบการจะต้องปฏิบัติในการทำสัญญาเช่าเวลาออกอากาศ

5. ที่ดิน อาคาร และอุปกรณ์

บริษัท มีที่ดิน อาคาร และอุปกรณ์ที่ใช้ในการดำเนินงานสุทธิ ณ งวดบัญชีสิ้นสุดวันที่ 31 ธันวาคม
2554 รวมมูลค่า 510.27 ล้านบาท ลดลงจาก ณ งวดบัญชีสิ้นสุดวันที่ 31 ธันวาคม 2553
ซึ่งมีมูลค่า 518.86 ล้านบาท หรือลดลงคิดเป็นร้อยละ 2

สภาพคล่อง

1. กระแสเงินสด

ในปี 2554 บริษัทมีกระแสเงินสดจากกิจกรรมดำเนินงาน 344.61 ล้านบาท
กระแสเงินสดจากกิจกรรมการลงทุน

-50.48
ล้านบาทโดยส่วนใหญ่เป็นเงินลงทุนเพื่อซื้ออุปกรณ์และโปรแกรมคอมพิวเตอร์เพื่อใช้ในการดำเนินงาน
และกระแสเงินสดจากกิจกรรมจัดหาเงินเท่ากับ -205.86 ล้านบาทโดยเป็นเงินสดจ่ายปันผลจำนวน
200.09 ล้านบาท
จากการเปลี่ยนของกระแสเงินสดดังกล่าวส่งผลให้เงินสดและรายการเทียบเท่าเงินสดเพิ่มขึ้นจาก ณ
งวดบัญชีสิ้นสุดวันที่ 31 ธันวาคม 2553 เท่ากับ 88.27 ล้านบาท

2. อัตราส่วนสภาพคล่อง

ในปี 2554 และ ปี 2553 บริษัทมีอัตราส่วนสภาพคล่อง 3.61 เท่าและ 3.72 เท่า ตามลำดับ
อัตราส่วนสภาพคล่องกระแสเงินสดในปี 2554 เท่ากับ1.58 เท่า เพิ่มขึ้นจากปี 2553 ซึ่งเท่ากับ
1.49 เท่า ระยะเวลาหมุนเวียนเงินสด (Cash Cycle) ในปี 2554 เท่ากับ 70.83 วัน
ลดลงจากปี 2553 ซึ่งเท่ากับ 73.63 วัน

แหล่งที่มาของแหล่งเงินทุน

แหล่งที่มาของเงินทุนที่ใช้ในการดำเนินงานและการลงทุนของบริษัทในปี 2554
มาจากกระแสเงินสดจากการดำเนินงาน โดยบริษัทมีกระแสเงินสดจากการดำเนินงาน 344.61
ล้านบาท

ณ งวดบัญชีสิ้นสุดวันที่ 31 ธันวาคม 2554 โครงสร้างเงินทุนของบริษัท
ประกอบด้วยหนี้สินหมุนเวียนจากการดำเนินธุรกิจ และส่วนของผู้ถือหุ้น ซึ่งทำให้บริษัท
มีอัตราส่วนหนี้สินต่อส่วนของผู้ถือหุ้น ณ งวดบัญชีสิ้นสุดวันที่ 31 ธันวาคม 2554 ซึ่งเท่ากับ 0.25
เท่า เพิ่มขึ้นเล็กน้อยจาก ณ งวดบัญชีสิ้นสุดวันที่ 31 ธันวาคม 2553
ซึ่งมีอัตราส่วนหนี้สินต่อส่วนของผู้ถือหุ้นเท่ากับ 0.18 เท่า ทั้งนี้ หนี้สินรวมของบริษัท ณ
งวดบัญชีสิ้นสุดวันที่ 31 ธันวาคม 2554 มีมูลค่าทั้งสิ้น 291.00 ล้านบาท เพิ่มขึ้นจาก ณ
งวดบัญชีสิ้นสุดวันที่ 31 ธันวาคม 2553 บริษัท มีหนี้สินรวม 196.96 ล้านบาท

หนี้สิน

ณ งวดบัญชีสิ้นสุดวันที่ 31 ธันวาคม 2554 บริษัทมีหนี้สินหมุนเวียนทั้งสิ้น 244.97 ล้านบาท เพิ่มขึ้น
53.69 ล้านบาทหรือเพิ่มขึ้นคิดเป็นร้อยละ 28 จาก ณ งวดบัญชีสิ้นสุดวันที่ 31 ธันวาคม 2553
ซึ่งบริษัทมีหนี้สินหมุนเวียนทั้งสิ้น 191.28 ล้านบาท ทั้งนี้
หนี้สินหมุนเวียนเพิ่มขึ้นมีสาเหตุหลักมาจากการเพิ่มขึ้นของเจ้าหนี้การค้าและค่าใช้จ่ายค้างจ่ายซึ่งเพิ่มขึ้นตามการเติบโตของธุรกิจ

หนี้สินไม่หมุนเวียนของบริษัทเพิ่มขึ้นจาก 5.69 ล้านบาท ณ งวดบัญชีสิ้นสุดวันที่ 31 ธันวาคม 2553
เป็น 46.03 ล้านบาท ณ งวดบัญชีสิ้นสุดวันที่ 31 ธันวาคม 2554 โดยมีสาเหตุหลักมาจากในปี
2554
บริษัทบันทึกหนี้สินผลประโยชน์พนักงานซึ่งได้แก่ค่าชดเชยผลประโยชน์หลังออกจากงานและบำเหน็จของพนักงานโดยถือปฏิบัติตามมาตรฐานการบัญชี
ฉบับที่ 19 เรื่องผลประโยชน์พนักงาน ซึ่งมีผลบังคับใช้ตั้งแต่วันที่ 1 มกราคม 2554

ส่วนของผู้ถือหุ้น

ณ งวดบัญชีสิ้นสุดวันที่ 31 ธันวาคม 2554 บริษัทมีส่วนของผู้ถือหุ้นรวม 1,203.25 ล้านบาท เพิ่มขึ้น
95.30 ล้านบาท จาก ณ งวดบัญชีสิ้นสุดวันที่ 31 ธันวาคม 2553 หรือเพิ่มขึ้นคิดเป็นร้อยละ 9
โดยมีสาเหตุหลักมาจากผลประกอบการที่เพิ่มขึ้น

(4) ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

1. การปรับผังรายการโทรทัศน์ของบริษัท

ณ สิ้นเดือนมีนาคม 2555 บริษัทมีการปรับผังรายการโทรทัศน์ของบริษัท
ซึ่งเป็นปกติของธุรกิจผลิตรายการโทรทัศน์ โดยมีรายละเอียดดังนี้

รายการใหม่ 2 รายการ

1.  รายการบ้านเจ้าปัญญา ออกอากาศทางช่อง 5 ทุกวันอาทิตย์ 17.00-18.00 น.

2.  รายการแฟนพันธุ์แท้ ออกอากาศทางช่อง 5 ทุกวันศุกร์ 22.35-23.40 น.

รายการที่ปรับผังเวลาใหม่ 9 รายการ

1.  รายการหนูน้อยกู้อีจู้ ออกอากาศทางช่อง 5 ทุกวันอาทิตย์ เวลา 18.00-18.55 น

2.  รายการชิงร้อยชิงล้าน ออกอากาศทางช่อง 3 ทุกวันอาทิตย์ เวลา 15.00-17.00 น

3.  รายการตลกหกฉาก ออกอากาศทางช่อง 5 ทุกวันเสาร์ เวลา 12.50-14.00 น.

4.  รายการคนอวดผี ออกอากาศทางช่อง 5 ทุกวันอาทิตย์ เวลา 22.35 - 00.20 น.

5.  รายการ วิทยสัประยุทธ์ ออกอากาศทางช่อง 5 ทุกวันเสาร์ เวลา 18.00-18.55 น.

6.  รายการราชรถมาเกย ออกอากาศทางช่อง 9 ทุกวันจันทร์ – ศุกร์ เวลา 21.30-22.00 น.

7.  รายการคุณพระช่วย ออกอากาศทางช่อง 9 ทุกวันเสาร์ เวลา 16.00-16.30 น.

8.  รายการล้วงลับอัพโหลด ออกอากาศทางช่อง 9 ทุกวันพฤหัส เวลา 22.45-00.15 น

9.  รายการระเบิดเถิดเทิงลั่นทุ่ง ออกอากาศทางช่อง 5 ทุกวันอาทิตย์ เวลา 12.00-13.30 น.

การปรับผังรายการดังกล่าวอาจส่งผลกระทบต่อผลประกอบการของบริษัทได้ อย่างไรก็ตาม
บริษัทสามารถลดความเสี่ยงดังกล่าวได้เนื่องจากบริษัทมีกระบวนการพิจารณากลั่นกรองก่อนการตัดสินใจผลิตแต่ละรายการโทรทัศน์แต่ละเทปที่ออกอากาศ
และการตรวจสอบคุณภาพก่อนออกอากาศ
ตลอดจนมีการติดตามประเมินผลระดับความนิยมและกระแสตอบรับของแต่ละรายการของบริษัทและคู่แข่งขันอย่างสม่ำเสมอ
เพื่อใช้เป็นข้อมูลในการพิจารณาพัฒนารายการอย่างต่อเนื่อง
ซึ่งทำให้รายการโทรทัศน์ของบริษัทได้รับความนิยมจากประชาชนอย่างต่อเนื่องยาวนานเสมอมา

2. การลงทุนในธุรกิจโทรทัศน์ผ่านดาวเทียม

ในช่วงปลายปี 2554 บริษัทได้ลงทุนในธุรกิจโทรทัศน์ผ่านดาวเทียม
เนื่องจากเล็งเห็นศักยภาพของธุรกิจดังกล่าว
ธุรกิจโทรทัศน์ผ่านดาวเทียมถือได้ว่าเป็นที่น่าจับตามองในการเป็นทางเลือกใหม่ของสื่อโทรทัศน์ที่มีฐานผู้ชม
มากกว่า 10 ล้านครัวเรือนทั่วประเทศ คิดเป็นสัดส่วนมากกว่า 50% ของผู้ชมทีวีทั่วประเทศ
ประกอบกับการเติบโตอย่างก้าวกระโดดของเทคโนโลยี ทั้งภาคส่งสัญญาณ และภาครับชม
ที่มีความง่าย และราคาถูกลงอย่างมาก
รวมทั้งจำนวนช่องรายการที่มากกว่าฟรีทีวีทำให้เกิดการขยายตัวของผู้ชมโทรทัศน์ผ่านดาวเทียมเพิ่มขึ้นอย่างรวดเร็ว
ช่องรายการทางโทรทัศน์ผ่านดาวเทียมจึงกลายเป็นทางเลือกใหม่ในการรับชมสอดคล้องกับแนวโน้มของพฤติกรรมการดูทีวีในปัจจุบัน
ทั้งนี้
ช่องรายการทางโทรทัศน์ผ่านดาวเทียมของบริษัทได้เริ่มแพร่ภาพอย่างเป็นทางการแล้วเดือนมีนาคม
2555 ผ่านทางช่อง 7 ของระบบดาวเทียมที่จัดจำหน่ายโดย PSI
โดยบริษัทวางแผนที่จะให้รายการที่แพร่ภาพผ่านทางช่องโทรทัศน์นี้มีความหลากหลายและสามารถตอบความต้องการของผู้ชมได้ในวงกว้าง
อาทิเช่น การ์ตูน Animation, ละคร Series จากต่างประเทศ และควิซโชว์ เช่น
รายการนักประดิษฐ์พันล้านซึ่งเป็นรายการใหม่ รวมไปถึงรายการเกมโชว์ของต่างประเทศ เช่น
รายการ TV Champion ทั้งนี้
บริษัทมีความเชื่อมั่นเป็นอย่างยิ่งว่าธุรกิจโทรทัศน์ผ่านดาวเทียมจะก้าวเข้ามาเป็นอีกหนึ่งธุรกิจที่สำคัญของบริษัทในอนาคตและสามารถสร้างผลตอบแทนที่ดีได้

3. การขยายการดำเนินงานในธุรกิจสิ่งพิมพ์ โดยบริษัท เวิร์คพอยท์ พับลิชชิ่ง จำกัด

ในช่วงปลายปี 2554 บริษัทได้มีการเปิดตัวสำนักพิมพ์ใหม่ภายใต้ชื่อกิมชิค ( KimChic )
เพื่อจัดจำหน่ายหนังสือและสินค้าลิขสิทธิ์จากประเทศเกาหลี ซึ่งได้แก่ พ็อคเก็ตบุ๊ค นิยาย การ์ตูน
และนิตยสารบันเทิงดารา โดยในช่วงต้นปี 2555 นั้น บริษัทได้เริ่มจำหน่ายนิตยสาร ASTA TV
ซึ่งเป็นนิตยสารบันเทิงที่ได้รับความนิยมในประเทศเกาหลี และ นิตยสาร WINK
ซึ่งเป็นนิตยสารการ์ตูนรายปักษ์ที่ถูกนำมาสร้างเป็นซีรีส์เกาหลี นอกจากหนังสือที่กล่าวมาทั้งหมดแล้ว
บริษัทยังได้จัดจำหน่ายของที่ระลึกและของสะสมของเหล่าซูเปอร์สตาร์เกาหลีอีกด้วย

ทั้งนี้ ในปี 2555 ทางบริษัทมีนโยบายที่จะมุ่งเน้นโปรโมทนิตยสาร ASTA TV และ WINK
ที่เพิ่งเปิดตัวจากสำนักพิมพ์ Kimchic พร้อมทั้งมีแผนที่จะโปรโมทพ็อคเก็ตบุ๊ค Ben 10
และวรรณกรรมแปลต่างประเทศต่างๆ เพิ่มมากขึ้น
เพื่อให้เข้าถึงกลุ่มเป้าหมายและตอบสนองความต้องการของลูกค้า

4. การลงทุนในธุรกิจผลิตภาพยนตร์

ในปี 2555 บริษัทได้ร่วมลงทุนกับบริษัทสหมงคลฟิล์ม อินเตอร์เนชั่นแนล จำกัด
และกลุ่มพันธมิตรในรูปแบบกิจการร่วมค้าเช่นเดิม โดยมีแผนจะผลิตภาพยนตร์ 5 เรื่อง
ซึ่งภาพยนตร์เรื่องปัญญาเรณู 2 เข้าฉายแล้วเป็นเรื่องแรกและในไตรมาสแรกของปี 2555

5. การลงทุนในธุรกิจรับจ้างจัดงาน

โดยในปี 2555
บริษัทมีแผนจะรุกตลาดการรับจ้างจัดงานมากขึ้นทั้งด้านปริมาณงานและมูลค่ารวมของงานทั้งจากภาครัฐและเอกชน
โดยในเดือนกุมภาพันธ์ที่ผ่านมาได้มีการจัดงาน Movie in the park
ที่สวนลุมพินีและงานเที่ยวกับพระจันทร์มันส์กับดาว

6. การบริหารลิขสิทธิ์รายการโทรทัศน์

บริษัทยังคงมีนโยบายที่จะขยายธุรกิจและสร้างรายได้จากการบริหารลิขสิทธิ์ซึ่งเป็นทรัพย์สินทางปัญญาของบริษัทในรูปแบบต่างๆ
ได้แก่ การจำหน่ายลิขสิทธิ์เทปรายการโทรทัศน์ของบริษัท เพื่อจัดทำสำเนาเป็นรูปแบบวีซีดี (VCD)
หรือดีวีดี (DVD) เพื่อจำหน่ายหรือให้เช่า
การจำหน่ายลิขสิทธิ์การเผยแพร่รายการของบริษัทในรูปแบบต่างๆ ผ่านสื่ออื่นๆ เป็นต้น
ซึ่งเป็นโอกาสในการเพิ่มรายได้โดยไม่มีต้นทุนของบริษัท

(5) ค่าตอบแทนของผู้สอบบัญชี

1.  ค่าตอบแทนจากการสอบบัญชี (Audit Fee)

  บริษัทและบริษัทย่อย จ่ายค่าตอบแทนการสอบบัญชี ให้แก่ สำนักงานสอบบัญชีที่ผู้สอบบัญชีสังกัด
  ในรอบปีบัญชีที่ผ่านมา ดังนี้

  บริษัท เวิร์คพอยท์ เอ็นเทอร์เทนเมนท์ จำกัด (มหาชน) จำนวนเงิน 1,100,000 บาท

  บริษัทย่อย จำนวนเงิน 910,000 บาท

  รวมทั้งสิ้น จำนวนเงิน 2,010,000 บาท

2.  ค่าบริการอื่น (Non-Audit Fee)

  บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่ ค่าเดินทาง ค่าโทรสาร
  ค่าโทรศัพท์ ค่าถ่ายเอกสาร และค่างบการเงินภาษาอังกฤษ ให้แก่
  สำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมาเป็นจำนวนเงินรวม 86,556 บาท